**Geldwolf“Book review”:**

**Carel van der Merwe (Umuzi UItgewers: Kaapstad, 2009) 100 punte**

Jou antwoorde moet getik wees en die opdrag moet aan die einde van die tweede termyn ingehandig wees. Jy sal tussentydse datums kry waarop jy sekere vrae moet inhandig.

Woordelys: Definieer die volgende konsepte wat geneem is uit ***Geldwolf*** en wat verband hou met Besigheidstudies en / of die besigheidswêreld. Die woordelys sal op ‘n rubriek gemerk word:

|  |  |
| --- | --- |
| Aandelemark | Waar aandele in openbare maatskappye gekoop en verkoop word. In RSA is dit die JSE Bpk. |
| Aandelemarkindeks | Die samevoeging / groepering van sekere tipe aandele om die prestasie van die aandele oorkoepelend te meet. |
| Beleggingsbankier | ‘n Persoon of instansie wat raad gee aan mense of ondernemings wat geld wil belê (onder andere in aandele) of wat maatskappye kan help met aandele uitgifte.  |
| Direkteur |
| * Uitvoerende direkteur
 | ‘n Voltydse werknemers vandie onderneming wat verantwoordelikheid neem om die Raad van Direkteure se strategiese planne vir dieonderneming te implimenteer en op ‘n daaglikse grondslag betrokke te wees in die onderneming.  |
| * Nie uitvoerende direkteur
 | Nie in ‘n daaglikse hoedanigheid betrokke by die iomplimentering van die onderneming se strategie nie. Meer betrokke in ‘n raadgewende hoedanigheid. |
| Entrepreneur | Iemand wat ‘n nuwe onderneming op die been bring. |
| Filiale | ‘n Maatskappy waarin die oorspronklike onderneming ‘n noemenswaardige aantal aandele besit.  |
| Geldwassery | Onwettige geld word deur normale ekonomiese berywighede in die ekonomie terug geplaas om geld wat verkry is deur onwettige aktiwiteite wettig te laat lyk. |
| Genoteerde maatskappy | 'n Openbare of Publieke maatskapy wat sekuriteite (skuldbriewe of aandele) aan die algemene publiek verkoop op die effektebeurs. |
| Globalisasie | Die plaaslike ekonomie van ‘n land word geïntegreer in ‘n wêreldwye netwerk d.m.v. verbeterde tegnologie (kommunikasie en vervoer) wat internasionale handel bevorder. |
| Konglomeraat | ‘n Onderneming wat bestaan uit verskeie filiale wat nie verwant is aan mekaar nie. Gevorm deur vertikale integrasie. |
| Konkurrent | Mededinger |
| Markwaarde | Markwaarde is die prys waarteen 'n bate gekoop en verkoop word in 'n mededingende omgewing (mark). In die geval van aandele is dit aandelemark. |
| Nepotisme | Die begunstiging van ‘n familielid (of vriend) ten koste van iemand anders binne ‘n besigheid, sonder om in ag te neem wat beide partye regtig tot die onderneming kan bydra. Die familielid of vriend wat aangestel word in die posisie is dikwels nie gekwalifiseer of bekwaam vir die posisie nie en dit werk negatief in op die prestasie van die besigheid. |
| Netto batewaarde | Dis die waarde van onderneming se bates nadat al die laste afgetrek / vereffens is. Dit is ook dieselfde as die eienaasbelang. |
| Nouveau riche | Nouveau riche is ‘n Franse term vir "nuwe ryk", Dit verwys na iemand wat aansienlike rykdom verkry het binne sy of haar leeftyd (d.w.s nie geld wat van ‘n vorige generasie geerf is nie).  |
| Ontluikende mark | ‘n Mark wat vinnig ontwikkel en wat potensiaal too nom in die toekoms nog verder te groei in die wêreldekonomie. |
| Opbrengs op kapitaal | ‘n Aanduiding van hoe effektief die onderneming eie en geleende kapitaal aanwend om wins te genereer.  |
| Oudit | Die nagaan of verifieer van finasiële syfers om die korrektheid daarvan te bevestig. Dit word gewoonlik deur ‘n ouditeur gedoen. |
| Raadsverslag | ‘n Verslag van die Raad van Direkteure n.a.v. ‘n spesifieke insident of vergadering.  |
| Raadvergadering | Dis ‘n vergadering gehou deur die Raad van Direktuere om besigheidsverwante-aangeleenthede te bespreek. |
| Regte uitgifte | Regte uitgifte is nuwe aandele wat eerste beskikbaar gestel word aan bestaande / huidige aandeelhouers sodat hulle nuwe aandele kan koop voor die res van die publiek die geleentheid kry om die nuwe aandele te koop. Hierdeur word verseker dat bestaande aandeelhouers se aandeelhouersbelang (persentasie van die maatskappy wat besit word), nie afgewater word nie. |
| Statutêre liggaam | ‘n Organisasie wat wetlik die reg het om aksie te neem of op te tree in ‘n sekere hoedanigheid. |
| Tender | ‘n Tender is ‘n uitnodiging aan ‘n persoon of besigheid om ‘n aanbod te maak aan ‘n ander onderneming (dikwels die regering) om ‘n diens / produk te lewer teen vergoeding.  |
| Uitvoerende hoof | Die persoon wat verantwoordelikheid nee mom die Diteksie se besluite en strategie te implimenteer. |
| Vakbond | Ook genoem ‘n (werkers)unie. Dit is ‘n organisasie waaraan werkers behoort wat ten doel het om werknemers te bemagtig in onderhandelinge met die werkgewer en om die verhouding te reguleer. |

|  |
| --- |
| **Woordelys - Geldwolf** |
| 0 | Geen woordelys |
| 1 | Beperkte definisies in die woordelys ingesluit  |
| 2 | Woordelys gedoen, maar meerderheid definisies nie korrek nie |
| 3 | Woordelys ingesluit, maar groot gedeelte van definisies onvolledig of nie korrek nie |
| 4 | Meerderheid terme in woordelys ingesluit en korrek |
| 5 | Volledige woordelys met korrekte definisies |

Beantwoord die volgende vrae wat verband hou met ***Geldwolf***  wat gekies is as jou Gevallestudie in jou Graad 12-Besigheidstudiesprojek vir 2012:

**Deel 1:**

1 Hoekom sal die opbrengs op die maatskappy se eiekapitaal hoër wees as geld geleen word om ‘n belegging te finansier? (Bl 8) 2

***Omdat eksterne kapitaal ✔gebruik word om interne winse te genereer✔***

2 Verduidelik die konsep van *afslag vir grootmaat-aankoop*. (Bl 9) 2

***Die onderneming kry die produk per eenheid goedkoper (teen ‘n beter prys), omdat daar baie eenhede gelyk aangekoop word. Die voordeel vir die verkoper is hy verkoop meer en kan klantlojalitiet verkry.***

3 Op bl 10 word daar vewys na die aandelemark wat skerp daal. Watter faktore sal

veroorsaak dat die prys van aandele op die aandele mark afneem of toeneem? Noem die twee hoof oorsake en verduidelik dan drie redes waarom elk kan

verander. 10

***DIE MEMO SLUIT VRAAG EN AANBOD IN, MAAR ENIGE ANDER KORREKTE ALTERNATIEF SAL AANVAAR WORD AS FAKTOR. DIE FSKtOR MOET DSN VERDER VERDUIDELIK WORD.***

**Faktor 1:VRAAG**

Rede 1: ***Kan styg as daar gerugte is dat die maatskappy nuwe tender gaan kry.***

Rede 2:***Kan styg af daal as daar verandering in die direksie is***

Rede 3:***N.a.v. gepubliseerde finansiële syfers***

**Faktor 2:AANBOD**

Rede 1:***Addisionele aandele word uitgereik***

Rede 2:***Politieke verwikkelinge binne ‘n land***

Rede 3:***Ekonomiese gebeure soos inflasie, rentekoers aanpassings,***

***appresiasie / depresiasie van egldeenheid***

4 Glo jy dat *aandele-analiste en ekonome die toekoms kan voorspel*? (Bl 11).

Motiveer jou antwoord. 4

 ***‘n JA / NEE met motivering kan albei volle krediet verdien.***

* + ***JA: N.a.v die ontleding van ekonomiese aanwysers in die breër ekonomie en in die betrokke maatskappy kan vooruitskattings gemaak word. Historiese statistiek om neigings en ekonomiese patrone vas te stel, leidende ekonomiese aanwysers***
	+ ***NEE: Daar is te veel ekstrogene faktore wat ‘n invloed het op die ekonomie en maatskappy se presatasie dat ditnie moontlik is om dit akkuraat te voorspel nie, krisesse kan nie voorspel word nie. Dan sou almal “ryk” gewees het, as dit so maklik was.***

5 Wat word op bl 12 bedoel dat **besigheidsprobleme***deel is van die spel*? 2

***Dat as mens by besigheid betrokke is, kan mens verwag dat alles nie altyd glad gaan verloop nie.***

6 Hoe is dit moontlik dat die onderneming se markwaarde sesvoudig kan toeneem,

terwyl die uitgereikte kapitaal slegs verdubbel het? (bl 16) 4

* + ***Uitgereikte kapitaal is die hoeveelheid aandele wat werklik verkoop is. In werklikheid het die bedrag verdubbel.***
	+ ***Die markwaarde is die mark (beleggers en ontleders) se persepsie van die waarde van die onderneming, d.w.s. wat mense bereid is om te betaal vir die onderneming se aandele – gekoppel aan markvertroue. Die persepsie van die onderneming is uiters positief en daarom is die mark bereid om aansienlik meer te betaal vir die aandele. Positiewe sentiment oor aandele kan gekoppel wees aan strategiese beleggings wat SiriusCorp gemaak het.***

7 Op bl 16 word daar gepraat oor die *aandeelhouding in die maatskappy wat*

*afgewater is,* terwyl bl 29 verwys na die *regte uitgifte wat opgeneem is.* Hoe weerspreek hierdie twee stellings mekaar? Verduidelik ten volle. 5

***Regte uitgifte is nuwe aandele wat eerste beskikbaar gestel word aan bestaande / huidige aandeelhouers sodat hulle nuwe aandele kan koop voor die res van die publiek die geleentheid kry om die nuwe aandele te koop. Hierdeur word verseker dat bestaande aandeelhouers se aandeelhouersbelang (persentasie van die maatskappy wat besit word), nie afgewater word nie. As die bestaande aandeelhouers besluit om nie van die regte-uitgifte gebruik te maak nie, mag hulle aandeelhouding afgewater word.***

8 Hoekom voel Stephen Winter dat dit beter is *vanuit ‘n risiko-en likiditeitsperspektief om‘n klein aandeel te hê in ‘n groot maatskappy, as ‘n beherende aandeel in ‘n*

*klein maatskappy? (Bl 16)* Stem jy saam? Motiveer jou antwoord. 8

***Stephen Winter glo in diversifikasie.***

***Opinie van leerling kan beide kante toe strek vir krediet, mits dit gemotiveer word.***

* ***Diversifikasie (deur klain aandeel in verskeie groot maatskappye) versprei risiko indien iets sou verkeerd loop in een onderneming. Meer aandeelhouers beteken die risiko word versprei tussen meer mense, maar ook dat daar meer mense is wat in dividende deel. Dit behoort makliker te wees om aandele in ‘n groot (bekende) maatskappy te verkoop en daarom mag die aandeelhouer voel sy likiditeit is beter. Groot msaatskappy mag meer geld beskkbaar hê om beter direkteure indiens te neem (beter besluitneming verlaag risiko). ‘n Groot maatskappyhet waarskynlik meer reserwes en sal daarom beter in staat wees om krises te hanteer.***
* ***Beherende aandeel in een maatskappy gee aandeelhouer beheer (d.m.v. meerderheid stemme) om besluite te neem en te implimenteer.***

9 Op bladsy 17 word daar gesê dat *organisasie en dissipline die sleutels tot*

*sukses is*.Op bl 26 word daar gesê *inligting is die een ding wat jou ‘n voorsprong gee*. Evalueer hierdie stellings deur die verloop van die verhaal te ontleed en kommentaar te lewer. 8

* ***Aanvanklik is Stephen Winter baie gesteld op organisasie en discipline. Hy offer soms heelwat op vir werksverwante aktiwiteite. Bv. Hy werk nog 7 uur saans aan e-posse, hy pas uiterste self-dissipline tyoe toe sy dogter dood is om steeds met besigheid voort te gaan, sy self-dissipline om SiriusCorp te verbeter lei selfs daartoe dat hy persoonlike verhoudings prysgee, hy word nie dronk saam met die ander mans op die jagplaas nie, want dit mag negatiewe gevolge inhou vir hom en sy besigheid, soos die verhaal egter vorder, verloor hy uit die oog dat discipline (en self-dissipline) oor tot gevolg het dat daar verantwoordelikheid vir aksies geneem moet word en volg hy nie noodwendig sy eie advies t.o.v. organisasie en dissipline nie. Ander voorbeelde sal ook krediet verdien.***
* ***Ten opsigte van inligting tot sy beskikking: Aanvanklik maak hy seker hy het alle inligting wat hy nodig het tot sy beskikking. Hy is te alle tye 100% op hoogte met die maatskappy se prestasies en aandeelpryse. Hy het alle info wat die media van hom mag vra tot sy beskikking, hy huur ‘n privaatspeurder om inligting wat hy voel ‘n mededingende voordeel kan skep in die hande te kry. Ironies genoeg is dit inligting wat hy het wat hom aan die einde van die verhaal duur te staan kom en selfs sy lewe kos. Ander voorbeelde sal ook krediet verdien.***

10 Waarom is die afkorting wat op bl 18 gebruik word – *JEB –* nie korrek nie? 2

 ***Die aandelebeurs in SA se naam is JSE Bpk.***

11 Sirius se leuse is *Waardetoevoeging deur Diversiteit*. Bespreek die geldigheid van hierdie leuse. 4

* ***Diversiteit versprei risiko en dus word waarde toegevoeg tot die oorkoepelende maatskappy. As een deel van die mark se prestasie verswak, kan ‘n filiaal in ‘n ander marksegment opmaak. Indien die verskillende ondernemings egter nie tot sinergie lei nie (m.a.w. waarde tot mekaar toevoeg nie), mag die mark anders voel oor die diversiteit, soos gesien kan word uit die afloop van die verhaal, waar die mark bereid is om meer per aandeel te betaal indien die maatskappye ontbind word (bl 226).***
* ***Die waardetoevoeging kan ook verwys na kliënte se behoeftes wat deur ‘n verskeidenheid produkte wat Sirius aanbied, bevredig word. Dws voeg waarde toe tot kliënte se lewerns deur dinge vir hulle te vergemaklik.***
* ***Die diversiteit verwys hier nie na die waarde wat diverse mense toevoeg tot die algehele prestasie van ‘n onderneming nie, want Stephen voel dat SEB nie werk nie en dat die maatskappy se prestasie net kan verbeter as hy steeds ten volle in beheer bly.***

12 Op bl. 19 word daar verwys na*ondergewaardeerde maatskappye*. Hoe sal jy

weet of ‘ n maatskappy ondergewaardeer is? 2

***Bereken die netto batewaarde van die onderneming.***

* + ***As die NBW laer is as wat die mark bereid is om te betaal, is die onderneming oorgewaardeer deur die mark.***
	+ ***As die NBW per aandeel meer is as die markwaarde van die aandeel, is die onderneming oorgewaardeer.***

13 Stephen se vergoedingspakket is R22 miljoen per jaar. Gebruik jou eie oordeel en besluit hoe jy sy vergoedingspakket sou saamstel (m.a.w. waaruit sou jy dit laat bestaan het en elke item se Rand waarde). Motiveer jou antwoord. 6

***Die belangrike aspek by die vraag is die verskeidenheid waaruit die paket moet bestaan vir die direkteur van ‘n maatskappy. Moontlike komponente:***

* ***Basiese salaris***
* ***Byvoordele soos mediese fond en pensioenbydraes***
* ***Onthaal en motortoelae***
* ***Aandele – die direkteur sal meer gemotiveer wees om die maatskappy ‘n sukses te maak indien hy / mede eienaar is***

14 Verduidelik wat bedoel word met *die mark verafsku ‘n lugleegte* (bl 21). 2

***Die mark funksioneer op vraag en aanbod. Indien niemand ‘n produk aanbied nie, sal die mark reageer en iemand sal begin om die produk / diens te verskaf.***

15 Op bl 34 word Lord Acton aangehaal deur te verwys na die stelling *Mag korrupteer,*

*Absolute mag korrupteer absoluut.*Stephen verskil egter van Lord Acton ten opsigte van die stelling. Hoe verskil hy van Lord Acton? Verduidelik waarom hy die mening huldig deur na sy optrede en aksies deur die hele verhaal te kyk. 5

* + ***Stephen voel geld maak mense korrup.***
	+ ***Kleintyd al is Stephen korrup deur geld namens Firlands in te samel en dit dan vir himself te hou.***
	+ ***Uit Stephen se hele optrede deur die verhaal is dit duidelik om te sien hoe hy gemotiveer word deur geld, aangesien allews vir hom daarom draai dat hy sy aandele se waardasie wil hoog hê, sodat sy netto bates een Biljoen rand werd moet wees (al praat hy in die proses minagtend van kripvreters ). Ironies genoeg be0reik hy die syfer nada thy nie meer in beheer is nie.***
	+ ***Alles wat Stephen doen word gemotiveer om die aandeleprys so hoog moontlik te kry. Soms moet hy selfs sy eie trots in sy sak steek en met mense onderhandel op wie hy neersien. Maar dit doen hy sonder om te huiwer as hy glo dit gaan sy geld-waarde verstewig.***
	+ ***Stephen se liefde vir sy dogter word ook gekoppel an hoeveel geld hy vir haar gee. Hy voel sy kan wag dat hy haar bel, want hy gee reeds vir haar baie geld.***
* ***Stephen is ook bereid om sy eks-vrou te keer om HAAR trustgeld te gebruik, want dit gaan hom finansieël benadeel as sy haar trustgeld beheer.***
* ***Ditis duidelik dat Stephen voel geld koop aansien en mag, Hy probeer selfs op die einde (tevergeefs) vir Jim omkoop om hom nie te vermoor nie.***

16 Daar word op bl 51 verwys ‘n *front vir wit maatskappye*  vs*betekenisvolle bemagtiging.* Begin deur die twee konsepte te verduidelik en bespreek dan wat Stephen se houding jeens die aspek is. 6

* + ***‘n Front vir wit maatskappye beteken daar word ge-“window dress” om die regte beeld voor te hou om transaksies te beklink. Die swartmense besit die aandele op papier, maar word nie toegalaat om werklik deel te neem en uit bestuursdeelname bemagtig te word (te ontwikkel) nie.***
	+ ***Betekenisvolle bemagtiging beteken die swart aandeelhouers is nie net aandeelhouers op papier nie, maar neem deel aan die bestuur van die onderneming en kan insette lewer.***
	+ ***Winter glo aan eersgenoemde aangesien neerhalend praat van die bemagtigingsvennote. Al wat hy van hulle verlang is om hom te help ryk maak, nie om werklik hulle insette te kry nie.***

17 Helen is nie net ‘n mooi gesiggie nie, maar het haar BCom graad voltooi en maak tydens ete ‘n bydrae tot die mans se gesprek deur te sê die *Reserwe Bank moet seker wys dat hulle ernstig is oor die bekamping van inflasie, anders gaan die unies se looneise buite beheer raak.*

17.1 Wie of wat is die*Reserwe Bank*? 2

 ***Die Sentrale Bank van Suid-Afrika***

17.2 Verduidelik die konsep *inflasie*. 3

***‘n Voortdurende toename in die pryse van produkte en dienste en ‘n gepaardgaande afname in die koopkrag van geld.***

17.3 Hoe kan die unies se looneise bydra tot inflasie? 2

***Dit dra by tot koste-druk inflasie, aangesien ondernemings die hoër lone moet verhaal deur hulle pyse op te stoot.***

17.4 Hoekom ontstel Helen se bydra tot die gesprek, die gaste? 2

***Want hulle glo vrouens is “bykomstighede” wat die man laat goed lyk en wat***

***nie bevoeg is om self opinies te hê nie. Ook dalk moontlik dat mans bekommerd is oor sensitiewe info wt hulle voor Helen bespreek het, terwyl hulle nie “bewus was” van haar teenwoordigheid nie.***

17.5 Wat is jou mening oor die situasie? 2

 ***Krediet vir eie opinie, mits dit goed gemotiveer is.***

18 Op bl 64 word daar verwys na ‘n *koste-voordeelanalise.* Verduidelik die konsep. 2

***Daar moet gekyk word na die koste wat aangegaan moet word vs die voordeel wat verkry gaan word uit die transaksie. Dis slegs die moeite werd om die transaksie aan te gaan, as die voordeel meer as die koste daaraan verbonde is.***

19 Gee ‘n kort opsomming van die storielyn en konteks van die boek. 10

Die rubriek word gebruik:

|  |  |  |  |  |  |  |
| --- | --- | --- | --- | --- | --- | --- |
|  | **0** | **1** | **2** | **3** | **4** | **5** |
| **Storielyn** | Nie bespreek nie | Baie swak bespreking | Swak bespreking | Gemiddelde bespreking  | Goeie bespreking  | Uitstekende bespreking  |
| **Konteks** | Nie bespreek nie | Baie swak bespreking | Swak bespreking  | Gemiddelde bespreking  | Goeie bespreking | Uitstekende bespreking |

* Stefan / Stephen het grootgeword in ‘n kinderhuis, nadat sy pa weg is en sy ma dood is.
* Hy het reeds op skool sy talent met syfers ontdek en besef watter mag geld het. Hy het begin korrup optree deur geld in te samel namens iemand anders en dit dan self te spandeer.
* Na skool het hy ‘n BCom graad verwerf en later gekwalifiseer as GR.
* Hy het by Sirius begin werk in ‘n junior posisie en die eienaar, mnr. Wolff het hom onder sy vlerk geneem, bevorder en ook toegelaat om met sy dogter, Gaby te trou. Hulle het twee kinders, Caroline en Daniel.
* Na Wolf se dood het hy die besigheid oorgeneem en begin uitbrei deur filiale by te voeg en ‘n gerekende besigheidsmagnaat geword.
* Sy alles oorheersende ambisie was om ‘n netto bate waarde van R1 biljoen op te bou. Hy meet alles wat hy doen in terme van geldwaarde – selfs sy familie se liefde.
* In die proses om sy droom nate jaag, het hy sy familie afgeskeep en mense om hom gemanipuleer. Hy en Gaby is geskei en hy is met Helen getroud. Sy dogter pleeg selfmoord ensy seun verwerp hom.
* Hy het van alle moontlike metodes gebruik gemaak in die proses om hierdie droom van R1 biljoen na te streef – privaatspeurder moes inligting oor mense inwin om hom meer onderhandelingsmag te gee en hy het selfs bedrog gepleeg.
* Aan die einde van die verhaal wat hom afspeel in die korporatiewe sakewêreld van Suid-Afrika, haal Stephen se verlede hom.
* Hy is uiteindelik verteer deur sy ambisie en geldgierigheid en Stephen se agteruitgang is:
	+ fisies (hartaanval),
	+ emosioneel (sy dogter is dood, sy tweede vrou verneuk hom en sy seun verwerp hom) en
	+ finansieël (Stephen word gedwing om uit te tree as HUB van die konglomoraat wat hy opgebou het en ironies genoeg styg die aandeelpryse as gevolg hiervan sodanig dat hy sy teiken van R1 biljoen bereik).
* Waar Stephen in die verlede geglo het intigting maak hom sterkter, is dit inligting wat tot sy dood lei, want ander mense voel bedreig deur die inligting wat hy het en bekend maak aan ‘n joernalis toe hy begin insig verwerf in sy eie optrede en besef geld kan vernietigend wees.
* Kort hierna word hy vermoor deur een van die min mense wat hy vertrou het – sy eie privaatspeurder.